Document ID: 32010D0715
Publication Date: 2010-11-25

Title and Content:
SKLEP KOMISIJE
z dne 25. novembra 2010
o odobritvi dajanja na trg amonij-železovega fosfata kot nove živilske sestavine v skladu z Uredbo (ES) št. 258/97 Evropskega parlamenta in Sveta
(notificirano pod dokumentarno številko C(2010) 8191)
(Besedilo v francoskem jeziku je edino verodostojno)
(2010/715/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
ob upoštevanju naslednjega:
(1)
Družba Cantox Health Sciences International je 21. oktobra 2008 v imenu Nestec Ltd. pri pristojnih organih Irske vložila zahtevek za dajanje amonij-železovega fosfata na trg kot nove živilske sestavine.
(2)
Pristojni organ Irske za ocenjevanje živil je 20. novembra 2008 izdal poročilo o začetni oceni. Sklep poročila je bil, da je potrebna dodatna ocena.
(3)
Komisija je 23. decembra 2008 o tej zahtevi obvestila vse države članice. Evropska agencija za varnost hrane (EFSA) je 28. aprila 2009 prejela zahtevek za izvedbo ocene.
(4)
Po zahtevku Komisije je EFSA 14. aprila 2010 sprejela mnenje (2) o varnosti amonij-železovega fosfata kot vira železa, dodanega za prehranske namene v živila za splošno prebivalstvo (vključno s prehranskimi dopolnili) in živila za posebne prehranske namene. Sklep mnenja EFSA je bil, da amonij-železov fosfat na predlagani ravni uporabe ni nevaren, če niso presežene zgornje varnostne mejne vrednosti vnosa železa.
(5)
Uredba Komisije (ES) št. 953/2009 z dne 13. oktobra 2009 o snoveh, ki so za posebne prehranske namene lahko dodane živilom za posebne prehranske namene (3), Direktiva 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (4) in/ali Uredba (ES) št. 1925/2006 Evropskega parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (5) vsebujejo posebne določbe za uporabo vitaminov, mineralov in drugih snovi v živilih. Uporabo amonij-železovega fosfata je treba odobriti brez poseganja v zahteve teh predpisov.
(6)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Kot vir železa, kakor je določen v Prilogi, se amonij-železov fosfat lahko daje na trg Unije kot nova živilska sestavina, ki se uporablja v živilih brez poseganja v posebne določbe Uredbe (ES) št. 953/2009, Direktive 2002/46/ES in/ali Uredbe (ES) št. 1925/2006.
Člen 2
Nova živilska sestavina, odobrena s tem sklepom, se na živilih označuje kot „amonij-železov fosfat“.
Člen 3
Ta sklep je naslovljen na Nestec Ltd. Avenue Nestlé 55, CH-1800 Vevey, Švica.
V Bruslju, 25. novembra 2010

Classification:
Level 1 Topics: 100148
100149
100147
100157
Level 2 Topics: 100199
100215
100196
100259
Level 3 Topics: 13
2486
1268
6052
All Topics: 1268
1284
13
1590
1812
6052
6569